Charlotte is 'n pastoriedogter, wat van kleins af 'n fyn waarnemingsvermoee ontwikkel het weens blootstelling aan kuns, musiek, kultuur, die natuur, met 'n besondere belangstelling en uitdrukking in kuns. Soos haar twee broers en suster, het sy deur haar hele skoolloopbaan klavieronderrig ontvang, en dit as matriekvak geneem. Sy het met die fluit aan 'n Nasionale Jeugorkeskursus in Kaapstad deelgeneem.
Na skool het sy BA(Ed)Kuns aan UP gestudeer en as kunsonderwyseres by Hoërskool Florida begin, waar sy egter ook die Kadetorkes van die skool afgerig het, en self trompetonderrig ontvang het. Sy was lid van die Johannesburg City Brass Band. Na 'n draai in die filmbedryf en boubedryf, het sy musiek begin doseer aan Hoërskool Ermelo.
Die Beheerliggaampos wat sy by die skool beklee het, is in 2006 beeindig. In reaksie op 'n advertensie in die dagblad, het Charlotte die pos te Lady Grey Kunste Akademie, na 'n suksesvolle onderhoud, aanvaar, en het hulle hulself hier kom vestig. Die landelike omgewing is ideale omstandighede om permanent in te woon.
Doseer musiek by Ermelo Hoërskool vanaf 1976 tot 1994. Gedurende hierdie tyd rig hy ook orkeste af vir Musiekblyspele en Revue's asook die skool se beroemde kadetorkes. Word ook aangestel deur die SAW om 'n orkes saam te stel en af te rig wat Suid-Afrika verteenwoordig in Teipei in Teiwan in 1992.